Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 449/15/3306	Považská Bystrica, 17.7.2015
EEČ : 2-26-95-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Popis skutku

hoci bol ako otec podľa Zákona o rodine ako aj podľa rozsudku Okresného súdu XXXXX, sp. zn. XXXXX zo dňa XXXXX, právoplatného dňa XXXXX povinný prospievať na výživu svojej dcéry mal. XXXXX, nar. XXXXX, bytom u matky, sumou vo výške 30 Eur mesačne, ktoré výživné mal zasielať do 15. dňa v  mesiaci vopred k rukám matky dieťaťa, XXXXX, bytom XXXXX okr. XXXXX, plneniu vyživovacej povinnosti sa od mesiaca februára 2014 úmyselne vyhýbal tým, že napriek tomu, že od roku 2008 podniká na základe živnostenského listu v oblasti stavebných prác, zo svojho prímu na výživu svojej mal. dcéry v XXXXX okr. XXXXX, ani na inom mieste neprispel, čím mu za obdobie od mesiaca február 2014 do mesiaca jún 2015 vrátane vznikol dlh na výživnom v celkovej výške 510 Eur, pričom neplnenie vyživovacej povinnosti nemalo trvalo nepriaznivé následky 

lebo zanikla trestnosť činu

Odôvodnenie:
Poverený príslušník Okresného riaditeľstva PZ XXXXX, Obvodného oddelenia PZ XXXXX, uznesením ČVS: ORP-XXXXX zo dňa XXXXX podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX za prečin zanedbania povinnej výživy podľa § 207 ods. 2 Tr. zák. v podstate na tom skutkovom základe, že hoci bol ako otec podľa Zákona o rodine ako aj podľa rozsudku Okresného súdu XXXXX sp. zn. XXXXX zo dňa XXXXX, právoplatného dňa XXXXX, povinný prospievať na výživu svojej dcéry mal. XXXXX, nar. XXXXX, bytom u matky, sumou vo výške 30 Eur mesačne, ktoré výživné mal zasielať do 15. dňa v  mesiaci vopred k rukám matky dieťaťa, XXXXX, bytom XXXXX, okr. XXXXX, plneniu vyživovacej povinnosti sa od mesiaca februára 2014 úmyselne vyhýbal tým, že napriek tomu, že od roku 2008 podniká na základe živnostenského listu v oblasti stavebných prác, zo svojho prímu na výživu svojej mal. dcéry v XXXXXkr. XXXXX, ani na inom mieste neprispel, čím mu za obdobie od mesiaca február 2014 do mesiaca máj 2015 vrátane vznikol dlh na výživnom v celkovej výške 480 Eur

Po skončení skráteného vyšetrovania poverený príslušník PZ predložil prokurátorovi vyšetrovací spis vedený v trestnej veci obv. XXXXX s návrhom na zastavenie trestného stíhania podľa § 215 ods. 1 písm. h/ Tr. por. s poukázaním na ustanovenie § 86 ods. 1 písm. a/ Tr. zák.

	Preskúmala som vyšetrovací spis ČVS: ORP-XXXXX a dospela som k záveru, že predmetný návrh povereného príslušníka PZ na zastavenie trestného stíhania je opodstatnený.

	Poškodená XXXXX do zápisnice o výsluchu svedka - poškodeného zo dňa 01.07.2015 uviedla, že dlžné výživné bolo v celej výške uhradené a bolo tiež  uhradené bežné výživné za mesiac jún 2015. Uviedla tiež, že neplatenie výživného nemalo trvalo nepriaznivé následky pre ich maloletú dcéru XXXXX. 

	Obvinený XXXXX do zápisnice o výsluchu obvineného zo dňa 25.06.2015 uviedol, že si je vedomý toho, že neplatil výživné na svoju dcéru, pozabudol na to a tiež bol problém sa s ním skontaktovať, pretože pracoval mimo XXXXX. Uviedol, že koncom mája 2015 vyhľadal pošk. XXXXX a dal je do rúk 300 Eur. Zároveň uviedol, že zvyšok výživného vo výške 210 Eur uhradí do siedmich dní.

	 Prečinu zanedbania  povinnej výživy podľa § 207 ods. 2 Tr. zák. sa dopustí ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosť vyživovať alebo zaopatrovať iného.

           Dôkazmi vykonanými v priebehu skráteného vyšetrovania bolo zistené, že obv. XXXXX svojím protiprávnym konaním, teda neplnením si vyživovacej povinnosti voči svojej mal. dcére XXXXX v období od februára 2014 do júna 2015 vrátane, po formálnej stránke naplnil všetky zákonné znaky skutkovej podstaty prečinu zanedbania povinnej výživy podľa § 207 ods. 2 Tr. zák.

           Podľa § 86 ods. 1 písm. a/ Tr. zák. trestnosť prečinu zanedbania povinnej výživy ( § 207 Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	 S prihliadnutím k tomu, že obv. XXXXX si dodatočne splnil vyživovaciu povinnosť voči svojej mal. dcére určenú súdom v celom rozsahu a trestný čin nemal trvalo nepriaznivé následky, trestnosť prečinu zanedbania povinnej výživy týmto zanikla, čo je v súlade s citovaným ustanovením § 86 ods. 1 písm. a/ Tr. zák.

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Lenka Danihlíková
prokurátorka